શ્રદ્ધામાં કલહનો કોઈ પ્રશ્ન ઊભો થતો નથી, ત્યાં તો સંપૂર્ણ સમર્પણ છે. જ્યારે તમે કહો છો કે, ‘ઓશો, મને આપનામાં શ્રદ્ધા છે’ ત્યારે તેનો અર્થ થાય છે કે આ જ ઘડીથી આપની સાથેનો મારો ઝઘડો ખતમ થઈ જાય છે. હવે હું તમારો છું. આપને જે કરવું હોય તે કરો. મને મારી નાખશો તો પણ હું પ્રતિરોધ નહીં કરું, કારણ કે હવે ત્યાં મારું અસ્તિત્વ જ નથી. મેં મારી જાતને આપને સર્મિપત કરી દીધી છે. હવે શું કરવું એ તમારા પર છે. તમને જે ઠીક લાગે તે કરો.